**Referat bestyrelsesmøde nr. 123 Herlevhuse**

**tirsdag den 2. november 2021 kl. 19.00 i bestyrelseslokalet**

Dirigent: Annette Villaume

Referent: Yvonne L. Madsen

Afbud: Irene Petersen, Viggo Børsting, uden afbud: Henrik Havmann, Ali Capkan

Tilstede: René Petersen, Palle Jørgensen, Yvonne Madsen, Annette Villaume, Henrik Riise Hansen, og Johnny Frandsen KAB

Der var 2 beboere, der henvendte sig med problemer ang. p tilladelse til firmabiler/lånebiler.  
Beboerne fik oplyst, hvad p-aftalen gik ud på og at denne aftale kunne ses på Herlevhuse.dk

Hvis der skal ændringer i aftalen, må beboerne lave forslag om dette til et beboermøde.

Beboerhenvendelse. Annette retter henvendelse til KAB

1. Gennemgang af referat nr. 122 og godkendelse af dagsorden  
Referat godkendt  
Dagsorden godkendt med tilføjelse af et punkt: Møde om driftsfællesskab

2. Nyt fra

Driftsleder:  
Aktionslisten blev gennemgået og taget til efterretning  
Skiltning af hundeluftning. Der er sat nye skilte op med QR kode  
  
Driftschef:

Gennemgang af regnskabet som skal fremlægges på beboermødet den 23.11.21 .  
Der var enkelte uklare punkter, som økonomiarbejder havde svaret på via mail.

Forretningsbygning herunder kiosken. Viggo havde fremsendt en forklaring via mail.  
Rene havde d.d. modtaget en henvendelse ang. leje af kiosken. Henvendelsen er sendt videre til udlejningen.  
Skellinje langs med åen. Viggo havde fremsende en forklaring via mail.  
Alle punkter taget til efterretning

3. Følgegruppen   
Følgegruppemødet den 26.10.21. Følgegruppen har modtaget tilstandsrapporten. Både den og Kim Olsson A/S forslag til fremtidssikring af Herlevhuse blev gennemgået.   
Bestyrelsen har modtaget tilstandsrapporten.   
Bestyrelsen blev enige om at indbyde til et ekstraordinært beboermøde for at gennemgå tilstandsrapporten. Mødet skal holdes enten i medborgerhuset eller teaterbio snarest muligt.

4. Nyt fra formanden  
Det ordinære beboermøde den 23. november 2021  
Mødet holdes i vores selskabslokaler. Vi blev enige om at høre, om vi kunne låne lokale i medborgerhuset, hvis det skulle vise sig, at vi ikke kunne være i vores egne lokale grundet corona.

Laurits kan godt være dirigent.  
René Petersen genopstiller, som formand, og både Annette Villaume og Yvonne L. Madsen genopstiller til bestyrelsen.  
Forslag:   
**Bestyrelsen** laver forslag til: Opsætning af 2 små trampoliner. Parkering af håndværkerbiler / firmabiler og busser på vores interne veje.  
**Driftschef** laver forslag til: Støjværn, ændring af råderetskatalog (varmepumper), samt forslag om, at der kan arbejdes med adskillelse af bolig og forretning.

Driftsfællesskab  
Herlevhuses og Åhusenes afd. bestyrelser havde fået en indbydelse fra ny driftschef om et møde ang. vores driftsfælleskab. Da vi syntes dette møde var unødvendigt, sender vi afbud til KAB

5. Nyt fra udvalgene  
TV udbyder, fibernet  
Henrik var blevet kontaktet af Global Connect / [onefiber.dk](http://onefiber.dk/) om et muligt tilbud på Fiber.

Palle og Henrik deltager i et møde med firmaet, hvor firmaet gerne vil se bebyggelsen.  
Der var ikke noget nyt omkring TDC.

Henvendelse til Teknik og miljø ang. parkering på Runddyssen m.m.  
Palle og Yvonnes svar til TM bliver taget med i det videre arbejde hos TM

Social bæredygtighed  
Annette og Irene havde haft et møde med Bodil Kornbæk og Gry fra KAB. Bodil og Gry havde et fint oplæg ang. div. fællesskaber. Annette og Irene gjorde opmærksom på, at Herlevhuse først ville se, hvad der videre skete med de forskellige fællesskaber, før vi gik videre med det.  
  
6. Nyt fra kassereren  
Palle fremlagde et fint regnskab over bestyrelsens rådighedsbeløb

7. Evt.  
Der var intet til evt.